stanford-oval/wikipedia huggingface dataset:
Suomen ASH

Suomen ASH ry (Action on Smoking and Health) on poliittisesti sitoutumaton, valtakunnallinen kansanterveysjärjestö. Yhdistyksen tavoitteena on vähentää tupakkatuotteiden ja niihin rinnastettavien nikotiinituotteiden kuin myös alkoholin käyttöä.
Yhdistyksen keinoina ovat vaikuttamistyö, verkostoituminen ja viestintä. Suomen ASH ry seuraa tupakkapolitiikan ja -lainsäädännön kehittämistä Suomessa ja ulkomailla sekä seuraa asenneilmapiiriä ja julkista keskustelua. Toiminnassa raportoidaan ja analysoidaan kerättyä tietoa ja tehdään pohjalta aloitteita tupakka-, nikotiini- ja alkoholipolitiikkaa valmisteleville ja niistä päättäville tahoille.
Suomen ASH koordinoi Savuton Suomi 2030 -verkoston  ja Järjestöjen Nikotiiniton Suomi (JÄNIS) -verkoston toimintaa sekä on mukana useissa kansallisissa ja kansainvälisissä terveyttä ja hyvinvointia edistävissä hankkeissa ja verkostoissa.
Järjestön hallituksen puheenjohtaja on professori Pekka Puska.
Historia

Suomen ASH ry perustettiin vuonna 1989, kun joukko aktiivisia kansalaisia huolestui nuorten tupakoinnin lisääntymisestä. Suomesta puuttui tuolloin tupakkapolitiikkaan keskittyvä järjestö, joita oli ASH-nimellä (Action on Smoking and Health) muutamissa englanninkielisissä maissa. Vaikka ASH-nimellä toimivilla järjestöillä mm. Irlannissa, Englannissa ja Yhdysvalloissa on samankaltaiset toimintaperiaatteet, ne kaikki ovat itsenäisiä järjestöjä eikä niillä ole yhteistä katto-organisaatiota. Toiminta ja painopisteet vaihtelevat, mutta yhteistä järjestöille on tupakkapoliittinen vaikuttamistyö ja tupakkayritysten toiminnan seuraaminen.
Suomen ASH ry:n tehtäväkenttään otettiin myöhemmin mukaan myös alkoholipoliittinen vaikuttaminen. Koska tupakka- ja alkoholiteollisuuden menettelytavat ovat pitkälti samankaltaisia, asiantuntemusta  voidaan hyödyntää myös alkoholipolitiikassa.
Suomen ASH on ollut asiantuntijana edistämässä tupakkalain muutoksia ja uudistuksia. Järjestö on tuonut esiin tupakkayhtiöiden markkinointikeinoja sekä arvioinut tupakkapolitiikan kansainvälistä kehitystä ja kansallisia kehitystarpeita. ASH korostaa työssään myös tupakka- ja muiden nikotiinituotteiden käytön terveyshaittoja sekä nikotiinittomuuden hyötyjä.
Järjestö osallistuu ehkäisevän päihdetyön verkostotyöhön.
Tavoitteet

Yhdistyksen tavoitteena on, että vuonna 2030 enää alle viisi prosenttia aikuisväestöstä käyttää päivittäin tupakka- tai nikotiinituotteita. Pitkän ajan tavoite on nikotiinin ja erilaisten tupakkatuotteiden käytön loppuminen kokonaan.
Rahoitus

Vuosina 2017–2022 STEA on tukenut järjestöä yli 2,5 miljoonalla eurolla.
Bohemond II

Bohemond II (1107/1108 Apulia – helmikuu 1130 Mamistra, Kilikia) oli normannilaiseen Hauteville-sukun kuulunut, ristiretkeläinen, soturi, Taranton ruhtinas vuosina 1111-1128 sekä Antiokian ruhtinas vuosina 1111/1119-1130.
Suku

Bohemond II oli Taranton ja Antiokian ruhtinas Bohemond I:n ja Ranskan prinsessa Constancen vanhempi poika. Hän kuului Hauteville-sukuun. Hän syntyi joko vuonna 1107 tai 1108. Hänellä oli myös noin 1108-1010 syntynyt nuorempi veli Giovanni, joka kuoli jo sylilapsena. Vuonna 1104 isä Bohemond I matkusti Eurooppaan hakemaan sotilaallista apua taistelussaan Bysantin valtakuntaa vastaan ja jätti veljenpoikansa Tancredin Syyriaan hallitsemaan Antiokiaa. Kaksi tuonaikaista käskykirjettä osoittavat, että Tancred nimitti itseään Antiokian ruhtinaaksi vuonna 1108. Saman vuoden syyskuussa Bohemond I pakotettiin allekirjoittamaan Devolin rauhansopimus, joka valtuutti Bysantin valtakunnan liittämään Antiokian maaomistuksiinsa hänen kuolemansa jälkeen.
Antiokian ruhtinas

Bohemond I kuoli Apuliassa vuonna 1111. Kolmevuotias Bohemond II oli vielä alaikäinen, joten hänen äitinsä Antiokian ruhtinatar Constance otti vastuun Taranton hallinnosta sijaishallitsijana. Bysantin keisari Aleksios I Komnenos lähetti lähettiläitä Tancredin luo vaatimaan Antiokian hallintaa itselleen, mutta Tancred kieltäytyi tottelemasta ja jatkoi ruhtinaskunnan hallintaa. Tancred kuoli vuonna 1112 ja testamenttasi Antiokian veljenpojalleen Roger di Salernolle.
Rogerin oikeudellinen asema hänen hallituskautensa aikana Antiokiassa on epävarma. Kronikoitsija, arkkipiispa Guillaume de Tyresin mukaan Tancred teki Rogerista seuraajansa "ymmärtäen, että Bohemondin tai hänen perillistensä pyynnöstä hänen ei pitäisi kieltäytyä palauttamasta sitä", mikä viittaa siihen, että Roger oli toiminut vain valtionhoitajana alaikäiselle Bohemondille. Roger otti käyttöön ruhtinaan tittelin, mikä tarkoittaa, että hän piti itseään Antiokian hallitsijana omalla oikeudellaan. Aikalaiskronikoitsija Fulcher de Chartres syytti Rogeria siitä, että tämä riisti "herransa Bohemondin [I] pojalta tämän perinnön, joka asui silloin Apuliassa äitinsä kanssa". Bohemondin Italiassa sijaitsevien maaomistusten alueella vuosina 1117–1119 julkaistuissa käskykirjeissä korostettiin, että hän oli Antiokian ruhtinaan poika, mutta häntä itseään ei kutsuttu ruhtinaaksi.
Kun Roger ja suurin osa antiokialaisista aatelisista menehtyi Ager Sanguiniksen taistelussa Balatissa, lähellä Sarmadaa (nyk. Idlibin maakunta, Syyria) 28. kesäkuuta 1119. Jerusalemin kuningas Balduin II kiiruhti Syyriaan pelastamaan Antiokiaa Mardinin artuqidien hallitsija Ilghazilta. Antiokian merkkihenkilöt julistivat Balduinin Antiokian hallitsijaksi, mutta korostivat, että Antiokia oli Bohemondin "oikeutettu perintö", kronikoitsija ja ristiretkeläinen Galterius Cancellariuksen mukaan. Balduin lupasi luovuttaa Antiokian Bohemondille, jos Bohemond saapuu ruhtinaskuntaan. Ne, jotka olivat läsnä kokouksessa, sopivat, että Bohemondin pitäisi avioitua Balduinin tyttären, Jerusalemin prinsessa Alicen kanssa. He myös päättivät, että Bohemondilla ei ole oikeutta vaatia takaisin niitä avustuksia, jotka oli myönnetty hänen ollessaan poissa ruhtinaskunnasta.
Balduin II vangittiin vuonna 1123, ja Antiokian asukkaat laittoivat matkalle lähettiläitä Bohemondin luokse kehottaen tätä tulemaan ruhtinaskuntaansa. Bohemond saavutti täysi-ikäisyyden 16-vuotiaana. Kronikoitsija Guillaume de Tyren mukaan tämä teki sopimuksen Apulian herttua Vilhelm II:n kanssa, jonka mukaan se, joka kuolisi ensimmäisenä ilman perillisiä, luovuttaisi ruhtinaskuntansa toiselle. Vilhelmin kertomuksen luotettavuus on kuitenkin epäilyttävä. Kronikoitsija Alessandro Telesino kirjoitti, että ennen lähtöään Syyriaan Bohemond uskoi Italian valtakuntansa Pyhän istuimen huomaan, mutta arkkipiispa Romuald Guarna sanoi tehneensä Conversanon kreivi Alexanderista noiden maiden valvojan. Bohemond purjehti joukkoineen Otrantosta 24 aluksen laivastolla syyskuussa 1126.
Ruhtinas saapuu Antiokiaan

Bohemond rantautui joukkoineen Saint Simeonin satamaan Antiokian ruhtinaskunnassa loka-marraskuussa 1126. Hän meni Antiokiaan tapaamaan Balduin II:ta, joka luovutti Antiokian ruhtinaskunnan hänelle. Bohemond nimettiin virallisesti ruhtinaaksi Balduinin läsnäollessa. Armenialainen kronikoitsija Matteos Edessalainen kuvasi Bohemondia sanoilla "voimakas hahmo ja suuri voima". Badr ad-Daulah valloitti Kafartabin linnoituksen pian Bohemondin saapumisen jälkeen, mutta Bohemond valtasi linnoituksen nopeasti takaisin vuoden 1127 alussa. Bohemondin hyökkäys Shaizarin munqidhiitteja vastaan, jonka historioitsija Osama ibn Munqidh kirjasi ylös, tapahtui myös tuohon aikaan.
Bohemond joutui konfliktiin Edessan kreivi Joscelin I:n kanssa vuonna 1127, vaikka lähteet eivät paljasta syytä kahden kristityn hallitsijan väliseen vihamielisyyteen. Joscelin valtasi entiset Antiokian alueet Mosulin käskynhaltija Il-Bursuqilta. Lisäksi Bohemond kieltäytyi luovuttamasta Azazia Joscelinille huolimatta siitä, että Roger di Salerno lupasi sen Joscelinille toisen puolisonsa, Maria di Salernon, myötäjäisenä. Joscelin käytti hyväkseen Bohemondin poissaoloa sotaretkellä, hän hyökkäsi Antiokiaan turkkilaisten palkkasoturien avulla ja ryösti kyliä rajaseudulla.
Antiokian latinalainen patriarkka, Bernard Valensialainen asetti interdiktin Edessan kreivikunnalle. Balduin II kiirehti Syyriaan sovittelemaan erimielisyyksiä Bohemondin ja Joscelinin välillä vuoden 1128 alussa. Joscelin, joka oli sairastunut vakavasti, suostui palauttamaan maaomistukset Bohemondille ja osoittamaan tälle kunnioitustaan. Bohemondin ja Joscelinin välinen konflikti antoi Imad ad-Din Zengille, Il-Bursuqin seuraajan Mosulin käskynhaltijana, mahdollisuuden valloittaa Aleppo ilman vastarintaa 28. kesäkuuta 1128.
Bohemondin serkku Apulian herttua Vilhelm II oli kuollut ilman perillisiä 25. heinäkuuta 1127. Paavi Honorius II yritti estää Sisilian kreivi Roger II:ta, Vilhelmin ja Bohemondin serkkua, valloittamasta Apuliaa, mutta Roger ei totellut tätä. Toukokuussa 1128 hän hyökkäsi Bohemondin Italian ruhtinaskuntaan ja valloitti Taranton, Otranton ja Brindisin ilman vastarintaa. Hän valloitti joukkoinen koko ruhtinaskunnan kesäkuun 15. päivään mennessä.
Hyödyntämällä salamurhaajien ja Damaskoksen atabeg, käskynhaltija Taj al-Muluk Burin välisiä kiistoja, Balduin II hyökkäsi Damaskoksen alueelle ja piiritti Baniaksen marraskuussa 1129. Bohemond ja Joscelin liittyivät joukkoineen Balduiniin joukkoihin, mutta voimakas rankkasade pakotti ristiretkeläiset luopumaan piirityksestä.
Bohemond päätti palauttaa ruhtinaskuntaan takaisin Anazarbusin ja muut alueet, jotka oli menetetty Kilikian armenialaiskuningaskunnalle. Hän hyökkäsi Kilikiaan helmikuussa 1130 matkaten joukkoineen Ceyhan-jokea pitkin. Kilikian kuningas Leo I pyysi apua danishmendi emiiri Gazilta, joka teki yllätyshyökkäyksen Bohemondin armeijaa vastaan. Bohemond ja hänen sotilaansa kaatuivat taistelussa.
Avioliitto ja jälkeläiset

Bohemondin puoliso, Jerusalemin prinsessa Alice (myös Adelicia, Antiokian ruhtinatar Alice, Haalis tai Halis; n. 1110–1151 jälkeen) oli Jerusalemin kuningas Balduin II:n ja armenialaisen Melitenen prinsessa Morfian (k. n. 1127) toiseksi vanhin tytär. He avioituivat vuonna 1126 ja heille syntyi lapsi, tytär Constance (1128–1163).
Perintö

Kronikoitsija Mikael Syyrialaisen mukaan turkkilaiset surmasivat Bohemondin, koska eivät tunnistaneet tätä. Jos he olisivat tunnistaneet tämän, he olisivat pelastaneet hänet voidakseen vaatia hänestä lunnaita. Emiiri Gümüshtigin antoi palsamoida Bohemondin irtihakatun pään, joka lähetettiin lahjana kalifi Al-Mustarshidille Abbasidikalifaattiin.
Heidän ainoa lapsensa Constance oli kaksivuotias Bohemondin kuollessa noin 30-vuotiaana vuonna 1130. Ruhtinatar Alice yritti turvata asemansa prinsessa Constancen sijaishallitsijana, mutta Antiokian aateliset pitivät hänen isänsä Balduin II:ta parempana vaihtoehtona. Bohemondin kuoleman jälkeen Sisilian kuningas Roger II vaati itselleen Antiokiaa, mutta hän ei koskaan voinut vaatia sitä asettumalla prinsessa Constancea vastaan.
Constance avioitui 8-vuotiaana vuonna 1136 36-vuotiaan Raymond de Poitiers'n (n. 1105–1149) kanssa. Heille syntyi noin 1148 vuodesta lähtien Guillaume de Tyresin mukaan neljä aikuiseksi elänyttä lasta, joista vanhin poika oli Antiokian ruhtinas Bohemond III ja kauneudestaan kuuluisa tytär Maria (1145–1182) avioitui keisari Manuel I Komnenoksen kanssa.
Kirjallisuutta

Richard, Jean: The Crusades: c. 1071 - c. 1291. Cambridge University Press, 1999. ISBN 978-0-521-62566-1.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Antiokian ruhtinaskunnan vaakuna
Ristiretkivaltiot noin vuonna 1135
Käännös suomeksi
Kiviojakankaan jätinkirkko

| Kiviojakankaan jätinkirkko> Sijainti |
| --- | --- |
 Kiviojakankaan jätinkirkko
Koordinaatit:  64.62364796°N, 24.70033937°E
Valtio:  Suomi
Paikkakunta:  Raahe (Pattijoki)
Historia
Tyyppi:  Jätinkirkko
Ajanjakso:  esihistoria
Korkeus:  52,5  m
Pinta-ala:  840 (40×21)  m²
Infobox OKNimi-testi OK: 
Kiviojakankaan jätinkirkko on Pohjois-Pohjanmaalla Raahen Pattijoella sijaitseva epävarma jätinkirkko. Epävarmuus johtuu rakenteen vaillinaisuudesta, sillä vain lounais- ja luoteissuunnissa erottuu selvät kivivallit. Kohde on vain yksi monista Pattijoen jätinkirkkokohteista.
Sijainti

Jätinkirkko sijaitsee alle 10 kilometriä Pattijoen kirkosta kaakkoon Kastellinperällä kylän eteläpuolella sijaitsevalla Kiviojakankaalla. Sekä Korvenkangas että Kiviojakangas ovat yli 15 metriä korkeita mäkiä, joiden laella on kivikkoa ja kiviröykkiöitä. Muinaismuistot sijaitsevat mäen laen itärinteessä. Kohteeseen tai sen lähelle ei johda tietä.
Jätinkirkko

Jätinkirkko on vain yksi Raahen Pattijoella sijaitsevista kivröykkiö- ja jätinkirkkokeskittymästä. Jätinkirkon pohjoispuolella sijaitsee Lidar-keilauksen mukaan viisi röykkiötä, joissa näyttäisi olevan yhteensä viisi kuoppaa. Kuopat muistuttavat niin sanottuja rakkakuoppia. Röykkiöiden halkaisijat ovat 5–7 metriä ja korkeus noin 60 senttimetriä. Suurin kuoppa vaikuttaisi olevan halkaisijaltaan useita metrejä ja se muistuttaa enemmänkin pyöreän muotoista kehävallia tai asuinpaikkavallia.
Jätinkirkko on vain puoliksi tunnistettavissa. Lounainen ja luoteinen kivivalli ovat maastossa näkyvissä. Paikalla suoritettu Lidar-keilaus paljasti siitä osittaisen suorakulmaisen rakenteen, jonka luoteiskulmauksessa on suorakulmainen nurkkaa. Nurkasta etenee kaakkoon 40 metriä pitkä kivivalli, jonka keskeltä katkaisee raivatun näköinen kulkuväylä eli portti. Portti aukeaa jätinkirkon oletetusta keskipisteestä suoraan länteen. Nurkasta itä-koilliseen kulkee suora 21 metriä pitkä kivivalli, joka loppuu mäen jyrkkenevään rinteeseen. Jätinkirkon eteläpäässä kivivallin toinen nurkka erottuu pyöreänä, mutta sen eteläsivun kivivalli on vain kymmenen metriä pitkä. Muita jätinkirkon rakenteita ei keilauskuvasta erotu. Jätinkirkon pituusakseli osoittaa 166° pohjoisesta länteenpäin eli noin länsiluoteeseen. Vaikutelmaksi jää keskeneräinen tai osittain tuhoutunut jätinkirkko. Jätinkirkon sisäosassa puhtaaksi raivatulla alueella on jäljellä muutama suurempi kivenlohkare.
Tutkimuksia

Kohdetta ei ole tutkittu. Vuonna 1975 kävi Paula Purhonen tarkastusmatkallaan täällä ja vuonna 1997 tutustui Mika Sarkkinen kohteeseen kunnallisen inventoinnin yhteydessä.
Vahva (albumi)

| Vahva Irina |
| --- | --- | --- |

Studioalbumin tiedot
 Äänitetty : 2003–2004
 Julkaistu: 22. maaliskuuta 2004
 Tuottaja(t): Toni Wirtanen
 Tyylilaji: poprock
 Levy-yhtiö: EMI
Irinan muut julkaisut
|   | Vahva 2004 | Älä riko kaavaa 2005 |
Vahva on Irinan ensimmäinen albumi. Se julkaistiin 22. maaliskuuta 2004 ja myöhemmin Kultapainoksena 1. lokakuuta 2004. Albumi sijoittui Suomen virallisella albumilistalla kuudenneksi ja kultapainos 24:nneksi.
Kappaleet

Kuurupiiloa – 3:52
Vastaukset – 4:34
Seinät – 3:47
Öiden kruunu – 4:16
Vahva – 4:11
Hiirenloukku – 3:32
Juulian totuudet – 3:52
Kunnon syy – 3:52
Puolesta – 4:48
Vastaan – 3:54
Kuolee hiljaa – 3:38
Kultapainoksen bonuskappaleet:
Ketjut – 3:35
Katujen kuningatar – 4:41
Irina
| --- | --- |
Studioalbumit: Vahva  ·  Älä riko kaavaa  ·  Liiba laaba  ·  Miten valmiiksi tullaan  ·  Askeleita  ·  Mikä mahtaa olla in  ·  Seitsemän  ·  Haluun olla yksin
Kokoelmat: Yhdeksän hyvää ja kymmenen kaunista 2002–2010
Singlet: ”Sano Yes”  ·  ”Lisää virtaa”  ·  ”Vielä rakkaudesta”  ·  ”Katse kertoo kaiken”  ·  ”Sinä ja sun Jopo”  ·  ”Juulian totuudet”  ·  ”Vastaukset”  ·  ”Vahva”  ·  ”Kuurupiiloa”  ·  ”Katujen kuningatar”  ·  ”Älä sano mitään”  ·  ”Hiljaisuus”  ·  ”Kymmenen kirosanaa”  ·  ”Älä riko kaavaa”  ·  ”Pokka”  ·  ”Miksi hänkin on täällä”  ·  ”Selkä selkää vasten”  ·  ”Liiba laaba”  ·  ”Et huomaa”  ·  ”Näe minut tässä”  ·  ”Jälki”  ·  ”Kielletyt käskyt”  ·  ”Kunnon syy (2010)”  ·  ”Koko kuva”  ·  ”Jotain suurempaa”  ·  ”Bum bum bum”
Muuta: Diskografia
Lentoon

| Lentoon Gimmel |
| --- | --- | --- |

Studioalbumin tiedot
 Äänitetty : 2002
 Julkaistu: 22. marraskuuta 2002
 Tuottaja(t): Risto Asikainen
 Tyylilaji: pop
 Kesto: 40.24
 Levy-yhtiö: BMG Finland
Listasijoitukset
  Suomi: 1. (3 viikkoa, marraskuu 2002)
Gimmelin muut julkaisut
|   | Lentoon 2002 | Kaksi kertaa enemmän 2003 |
Singlet albumilta Lentoon
 ”Etsit muijaa seuraavaa” Julkaistu: 25. lokakuuta 2002  ”Roviolla” Julkaistu: tammikuu 2003  ”Jokotai” Julkaistu: 2003 (Promo)
Lentoon on Gimmelin ensimmäinen albumi. Se myi julkaisuvuotenaan tuplaplatinaa, ja ylsi multiplatinamyyntiin julkaisua seuraavana vuonna, ja sitä on myyty yhteensä 98 073 kappaletta. Albumilta on julkaistu singlet "Etsit muijaa seuraavaa", "Roviolla" ja "Jokotai". Kahdesta ensimmäisestä singlestä on tehty myös videot. "Etsit muijaa seuraavaa" -video kuvattiin Popstars-ohjelman aikana Ranskassa.
Albumi debytoi Suomen virallisen listan ensimmäisellä sijalla, jolla se pysyi kolme viikkoa. Albumi oli yhteensä 23 viikkoa listalla.
Albumilla on Gimmelin jäsenten, Jenni Vartiaisen, Susanna Korvalan ja Ushma Karnanin soolokappaleet. Jennin on "Takiainen", Susannan "Liian nopea" ja Ushman "Sä oot mulle".
Kappaleet

Kappaleet säveltänyt, sanoittanut ja sovittanut Risto Asikainen, ellei toisin mainittu.
Etsit muijaa seuraavaa – 3.33 (san. Sipi Castrén & Risto Asikainen)
Lentoon – 3.12
Roviolla – 2.59 (alkup. san. (You cross the line) Tracy Lipp, säv. Maki Kolehmainen, san. Jonna Kärkkäinen, sov. Sami Lehto, Jeanette Olsson & Maki Kolehmainen)
Takiainen – 3.07
Lasirakkaus – 3.33 (san. Sipi Castrén & Risto Asikainen)
Supermustaa – 3.02
Yhdentekevää – 3.22
Liian nopea – 2.58
Harhaa – 3.42 (alkup. san. (Broken Glass) Tracy Lipp, säv. Kolehmainen, san. Kärkkäinen, sov. Lehto)
Sä oot mulle – 3.48
Pitäiskö mun tietää – 3.36
Jokotai – 3.13
Tuotanto

Risto Asikainen – tuottaja, miksaaja
Sami Lehto – miksaaja, tuottaja (kappale 3)
Mika Mettälä – tuottaja (kappale 9)
Maki Kolehmainen – tuottaja (kappale 9)
Pauli Saastamoinen – masteroija
Kari Hynninen – vastaava tuottaja
Numi Nummelin – valokuvat
Janne Uotila – kannet
SC Riessersee

| SC Riessersee |
| --- | --- |
Perustettu:  1920
Kaupunki:   Garmisch-Partenkirchen, Saksa
Kotiareena:  Olympia-Eissport-Zentrum
– kapasiteetti:  6 926
Sarjataso:  Oberliga
Värit:           
Toimitusjohtaja:   Andreas Wieland
Päävalmentaja:   Hunor Marton
Mestaruudet:  10 (1927, 1935, 1938, 1941, 1947, 1948, 1950, 1960, 1978, 1981)
Infobox OKVirheellinen NIMI-arvo: 
SC Riessersee on saksalainen jääkiekkojoukkue, joka tulee Garmisch-Partenkirchenin kaupungista Baijerin osavaltiosta. Seura on perustettu vuonna 1920 ja pelaa maan kolmanneksi korkeimmalla sarjatasolla Oberligassa. Seuran nimi tulee paikallisesta Rießersee-järvestä, jonka jäällä joukkue alkuvuosinaan pelasi. Kymmenellä mestaruudellaan seura on Saksan kolmanneksi menestynein, mestaruuksista viimeisin on kuitenkin vuodelta 1981 eikä SC Riessersee ole esiintynyt pääsarjatasolla Deutsche Eishockey Ligassa enää vuoden 1996 jälkeen. Toisella sarjatasollakin urheilullisesti kohtalaisesti menestynyt seura on sittemmin joutunut luopumaan sarjapaikastaan kolmeen eri otteeseen talousvaikeuksien vuoksi, viimeksi voitettuaan DEL2-liigan runkosarjan ja sijoituttuaan pudotuspeleissä toiseksi vuonna 2018.
Pelaajat

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 35 |  | Louis Waaßmann | L | 2025 | Freiburg, Saksa |
| 41 |  | Michael Boehm | L | 2025 | Bad Tölz, Saksa |
| 50 |  | Andreas Mechel | L | 2025 | Tegernsee, Saksa |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 5 |  | Thomas Schmid | L | 2025 | Weilheim, Saksa |
| 8 |  | Jan Niklas Pietsch | L | 2025 | Bad Homburg, Saksa |
| 9 |  | Luis Jäckle | L | Juniori |  |
| 19 |  | T.J. Fergus | L | 2025 | Oakville, Ontario, Kanada |
| 23 |  | Johannes Mittermaier | L | Juniori |  |
| 53 |  | Maximilian Merkl | L | Laina | Nürnberg, Saksa |
| 76 |  | Luca Allavena | L | 2025 | Garmisch-Partenkirchen, Saksa |
| 87 |  | Michael Gottwald | L | 2025 | Rosenheim, Saksa |
| 91 |  | Leon Seelmann | L | Juniori |  |
| 98 |  | Christoph Frankenberg | L | 2025 | Garmisch-Partenkirchen, Saksa |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 10 |  | Tobias Kircher | L | KH | 2025 | Starnberg, Saksa |
| 11 |  | Bair Gendunov | R | OLH | 2025 | Toronto, Ontario, Kanada |
| 12 |  | Johannes Steinhübl | L | H | Juniori | Garmisch-Partenkirchen, Saksa |
| 13 |  | Christoph Körner | L | OLH | 2025 | Garmisch-Partenkirchen, Saksa |
| 14 |  | Alois Schickl | R | H | Juniori |  |
| 15 |  | Anselm Gerg | L | H | 2025 |  |
| 16 |  | Marc Hofmann | R | H | 2025 | Kempten, Saksa |
| 17 |  | Tim Hettich | L | H | Juniori |  |
| 18 |  | Marc Zajic | L | H | 2025 | Brno, Tšekki |
| 21 |  | Alexander Höller | L | OLH | 2025 | Innsbruck, Itävalta |
| 22 |  | Robin Soudek | R | H | 2025 | České Budějovice, Tšekki, Tšekkoslovakia |
| 25 |  | Marino Brlic | L | H | 2025 | Villingen-Schwenningen, Saksa |
| 29 |  | Kilian Raubal | R | H / P | 2025 | Garmisch-Partenkirchen, Saksa |
| 57 |  | Lubor Dibelka | R | KH / VLH | 2025 | Brno, Tšekki, Tšekkoslovakia |
| 86 |  | Tom Schwarz | L | H | Laina | Bayreuth, Saksa |
Pelaajat > Valmennus & Joukkueenjohto

Päävalmentaja: Hunor Marton
Apuvalmentaja: Markus Jocher
Maalivahtivalmentaja: Jochen Vollmer
Fysiikkavalmentaja: Leo Rauch
Huoltopäällikkö: Kasper Kauhanen
Toimitusjohtaja: Andreas Wieland
Urheilutoimenjohtaja: Martin Buchwieser
Urheilutoimenjohtaja: Uli Maurer
Lähde: EliteProspects
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Saksan jääkiekko
| --- | --- |
DEL: Adler Mannheim · Augsburger Panther · DEG Metro Stars · EHC München · Eisbären Berlin · ERC Ingolstadt · Grizzly Adams Wolfsburg · Hamburg Freezers · Iserlohn Roosters · Krefeld Pinguine · Kölner Haie · Nürnberg Ice Tigers · SERC Wild Wings · Straubing Tigers
DEL2: Bietigheim Steelers · Dresdner Eislöwen · Eispiraten Crimmitschau · ESV Kaufbeuren · EV Landshut · Fischtown Pinguins · Heilbronner Falken · Lausitzer Füchse · Ravensburg Tower Stars · EC Bad Nauheim · SC Riessersee · Starbulls Rosenheim
Oberliga Nord: Hannover Scorpions · EHC Timmendorfer Strand 06 · Hannover Indians · Rostock Piranhas · Hamburger SV · EC Harzer Falken · Adendorfer EC · Hamburg Crocodiles · GEC Ritter Nordhorn
Oberliga Ost: Icefighters Leipzig · Black Dragons Erfurt · Saale Bulls Halle · EHV Schönheide 09 · Tornado Niesky · FASS Berlin · Wild Boys Chemnitz · EHC Jondorfer Falken
Oberliga Süd: Selber Wölfe · EHC Freiburg · Tölzer Löwen · EHC Bayreuth · EHC Klostersee · EC Peiting · EV Füssen · Erding Gladiators · EV Regensburg · Deggendorf Fire · Blue Devils Weiden · Mighty Dogs Schweinfurt
Oberliga West: EC Kassel Huskies · ESC Moskitos Essen · Füchse Duisburg · Grefrather EG · Hammer Eisbären · Herner EV 2007 · Königsborner JEC · Löwen Frankfurt · Neusser EV · Ratinger Ice Aliens
Maajoukkue: Saksan jääkiekkomaajoukkue · Saksan naisten jääkiekkomaajoukkue · Saksan jääkiekkoliitto
Ekosysteemipalvelut

Ekosysteemipalvelut ovat luonnon tarjoamia aineellisia ja aineettomia palveluja. Ne voidaan jakaa neljään luokkaan: tuotanto-, ylläpito-, sääntely- ja kulttuuripalveluihin. Luonnon tarjoamia tuotantopalveluja ovat esimerkiksi ravinto ja vesi sekä lääke- ja rakennusaineet. Ylläpitopalveluihin kuuluvat esimerkiksi yhteyttäminen, ravinteiden kierto sekä maaperän muodostus. Lisäksi luonto vaikuttaa ilmaston sääntelyyn ja puhdistaa ilmaa ja vettä (sääntelypalvelut) sekä tarjoaa kulttuuripalveluina mahdollisuuden esimerkiksi virkistykseen ja esteettisyyden kokemuksiin.
Ympäristötietoisuus on kasvanut jatkuvasti, mutta luonnon ja ympäristön hyötyarvot ymmärretään edelleen huonosti. Se johtuu osoittain ekosysteemipalveluiden huomaamattomuudesta, jolloin niitä on totuttu pitämään itsestäänselvyytenä. Ekosysteemipalveluiden käsitettä tarvitaan luonnon monimuotoisuuden merkityksen hahmottamiseen ja sen taloudelliseen arvottamiseen. Tällöin on mahdollista ottaa ne paremmin huomioon yhteiskunnallisessa päätöksenteossa ja luonnonvarojen käytön suunnittelussa.
Ekosysteemipalvelujen luokittelu

Ekosysteemipalvelut voidaan jakaa neljään luokkaan: tuotanto-, ylläpito-, sääntely-, ja kulttuuripalveluihin.